I Comwell gør vi fortsat alt for, at du som gæst skal føle dig tryg, når du opholder dig på vores hoteller. Det betyder, at vi har udvidet vores i forvejen omfattende rengøringsprocedurer, med særligt fokus på rengøring af kontaktflader på bl.a. værelser, mødelokaler og restauranter. Derudover hænger myndighedernes retningslinjer synligt og dispensere med håndsprit er tilgængelige i fællesområderne. Mere specifikt for møde- og konferencelokaler gælder, at vi sørger for den fornødne afstand mellem deltagere ift. myndighedernes krav. Vi sørger for løbende udluftning i mødelokaler samt at udskifte kontorartikler som kuglepenne og blokke i mødelokalet. Alt IT-udstyr og -teknik sprittes af inden brug.